Endi «xitoylik kelin» Avloniy malaka oshirish institutida o‘qituvchilarga xitoy tili bo‘yicha yangi uslubda dars berishni o‘rgatadi

Abdulla Avloniy nomidagi malaka oshirish instituti xitoy tili yo‘nalishi bo‘yicha qayta tayyorlash kurslarida butunlay yangicha uslubni joriy etmoqda. O‘zbekistonda ilk bor Abdulla Avloniy nomidagi malaka oshirish institutida umumiy o‘rta ta'lim maktablarida xitoy tilini o‘qitish huquqini beruvchi qayta tayyorlash kurslari tashkil etildi.
Xitoy tili qayta tayyorlov kurslari kontentlari, videodarslarini tasvirga olishda ushbu tilni egasi hisoblangan «xitoylik kelin» Li Ting xonim bilan hamkorlik o‘rnatildi. Hamkorlikning birinchi bosqichi muvaffaqiyatli yakunlanib, 20 ta videodars suratga olindi.
Kelgusida «xitoylik kelin» Li Ting xonimning A.Avloniy nomidagi malaka oshirish instituti qayta tayyorlov kurslari xitoy tili yo‘nalishida faoliyat olib borishi rejalashtirilgan.